SENA กำไร Q2 เหลือ 35.39 ลบ.แจงโครงการกำลังก่อสร้าง-ไม่สามารถรับรู้รายได้ทันที
SENA กำไร Q2 เหลือ 35.39 ลบ.แจงโครงการกำลังก่อสร้าง-ไม่สามารถรับรู้รายได้ทันที จากปีก่อนมีกำไร 100.46 ลบ.ขณะที่ 6 เดือนมีกำไร 110.81 ลบ.ลดลง 17% จากปีก่อนที่มีกำไร 133.57 ลบ.
13 ส.ค. 2558

บริษัท เสนาดีเวลลอปเม้นท์ จำกัด (มหาชน) หรือ SENA รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 35.39 ล้านบาท หรือมีกำไรสุทธิ 0.0454 บาทต่อหุ้น ลดลง 65% จากช่วงเดียวกันของปีก่อนที่มีกำไรสุทธิ 100.46 ล้านบาท หรือมีกำไรสุทธิ 0.1406 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 110.81 ล้านบาท หรือมีกำไรสุทธิ 0.1421 บาทต่อหุ้น ลดลง 17% จากช่วงเดียวกันของปีก่อนที่มีกำไรสุทธิ 133.57 ล้านบาท หรือมีกำไรต่อสุทธิ 0.1869 บาทต่อหุ้น
โดยผลการดำเนินงานที่มีกำไรลดลง เนื่องจากบริษัทมีหลายโครงการที่อยู่ระหว่างการก่อสร้าง จึงทำให้ไม่สามารถโอนกรรมสิทธิ์เพื่อรับรู้รายได้ได้